open-index/open-wikipedia-markdown huggingface dataset:
Gustáv II. Adolf

**Gustáv II. Adolf** (* 19. december 1594, Štokholm, Švédsko – † 16. november 1632, Lützen, Nemecko) bol švédsky kráľ, ktorý vládol v rokoch 1617 až 1632.
  
Jeho reformy zmenili švédsku armádu zo sedliackej domobrany na efektívny vojnový stroj, pravdepodobne najlepší v Európe. 

## Vláda
V čase jeho vlády sa Švédsko stalo vyvinutou svetovou hospodárskou a politickou veľmocou. Začalo si robiť nárok na ovládnutie oblastí protestantskej Európy (Škandinávia, severné Nemecko a severné časti Poľska, okupované 1612-1629 švédskou armádou). Tým sa cítila ohrozená tzv. Katolícka liga, teda predovšetkým južné Nemecko, Čechy a Morava, tak ako aj samotné Rakúsko. Tento mocenský rozpor medzi katolicizmom a protestantizmom smeroval k vojnovému stretu. Katalyzátorom konfliktu bolo navyše spojenectvo Anglicka s protestantmi a Francúzska s katolíkmi, aj keď tieto dve mocnosti zostali v čase tridsaťročnej vojny viac či menej pasívnymi subjektmi.

Vykonal celý rad finančných, administratívnych a vojenských reforiem, nebol teda iba bojovníkom, ako sa o ňom často píše. Skôr sa zdá, že radšej uzatváral mierové zmluvy: ukončil tzv. "Kalmarskú vojnu" (1613) a vojnu s Ruskom (1617). Je však tiež pravdou, že vojny s Poľskom (1612-1629) viedol s veľkou krutosťou a bezohľadnosťou. V týchto rokoch dobyl rad území v Poľsku a Východnom Prusku.

Do tridsaťročnej vojny vstúpil totálne až v roku 1630, ale už pred tým, v rokoch 1625 - 1630 boli dislokované švédske vojská na územie Poľska, odkiaľ ohrozovali severočeské a moravské oblasti, ktoré boli katolícke. Pre nedostatok vlastnej cisárskej armády vyslali Habsburgovci do týchto ohrozených oblastí dve britské katolícke pluky Roberta Gordona a Waltera Deverouxa.

Padol v Lützene, asi 15 km od Lipska, v bitke proti Katolíckej lige vedenej Albrechtom z Valdštejna.

## Potomkovia
25. novembra 1620 sa oženil s Máriou Eleonórou Brandenburskou. Z manželstva sa narodili dve dcéry:
* Kristína Augusta (* 16. október 1623† 21. september 1624)
* Kristína (* 18. december 1626† 19. apríl 1689), švédska kráľovná

Bol tiež otcom nemanželského syna Gustava (* 1616† 1653), grófa z Wasaborgu.

Jeho mladícku láskou bola Ebba Magnusdotter Brahe, ktorej sa vzdal z politických dôvodov.

## Rodokmeň

## Literatúra
* Der Grossa Knaur (lexikón), I. diel, Gustav Adolf, Mníchov 1967.
*  
*  
*  
* MOCPAJCHEL, Roman: Lev Severu : Gustáv II. Adolf a Švédsko v tridsaťročnej vojne. In: *Historická revue*, roč. XXV, 2014, č. 2, s. 32  37.
* STELLNEROVÁ, Šárka a STELLNER, František: Gustav II. Adolf. In: *Historický obzor*, roč. VI, 1995, č. 1, s. 2  4.
* 

## Iné projekty

## Zdroj

Kategória:Vládcovia Švédska
Kategória:Vasovci
Kategória:Osobnosti tridsaťročnej vojny
Kategória:Protestantskí panovníci
Kategória:Osobnosti zo Štokholmu
Kategória:Švédske vojenské osobnosti
Kategória:Rytieri Podväzkového rádu
Jonedži Masuda

**Jonedži Masuda** (* 1910† 1996) bol japonský futurológ a vizionár.

## Profil
Bol zakladateľom a dlhoročným prezidentom japonského Inštitútu pre informačnú spoločnosť. Je autor programu *Plán pre informačnú spoločnosť - Japonský národný cieľ po roku [[2000]]*, ktorý vypracoval pre japonskú vládu. Je autorom viac ako dvadsatich kníh.

## Dielo
Napísal a publikoval knihy a publikácie:
* *The Information Society as the Post-Industrial Society* (1980)
* *Managing in the Information Society. Releasing Synergy Japanese Style* (1990)
* *The Opportunity Society: Time for a Life Worth Living* (1990)

## Bibliografia
### Knihy
* Masuda, Yoneji: The Information Society as the Postindustrial Society. Japan Institute for the Information Society, Tokio 1980

Kategória:Futurológovia
Kategória:Informačná spoločnosť
Kategória:Narodenia v 1910
Kategória:Úmrtia v 1996
Somewhere in Time

***Somewhere In Time*** je šiesty vydaný štúdiový album britskej heavy metalovej skupiny Iron Maiden. Skupina na tomto albumu poprvýkrat použila syntetizátorové efekty. Najviac sa autorsky podieľajú bassgitarista Steve Harris a gitarista Adrian Smith, ktorý napísal dva úspešné single. Autorom všetkých artworkov je Derek Riggs.
Síce album nie je považovaný za konceptný, medzi piesňami je určitá spojitosť, ktorá hovorí o téme pocitu stratenosti, osamelosti a bezmocnosti, ak sa to dá tak povedať.   

## Zoznam skladieb
# „Caught Somewhere In Time“ (Harris) - 7:26
# „Wasted Years“ (Smith) - 5:07
# „Sea Of Madness“ (Smith) - 5:42
# „Heaven Can Wait“ (Harris) - 7:22 
# „The Loneliness Of The Long Distance Runner“ (Harris) - 6:31
# „Stranger In A Strange Land“ (Smith) - 5:45
# „Deja-Vu“ (Harris, Murray) - 4:56
# „Alexander The Great“ (Harris) - 8:37

## Single
* „Wasted Years“
**  bonus: „Reach Out“
Vydané:22. november 1986

* „Stranger In a Strange Land“
** bonusy: „That Girl“
Vydané:6. september 1986

## Zostava
* Steve Harris - basová gitara, syntetizátorové efekty na bassgitaru      
* Dave Murray - rytmická a sólová gitara, syntetizátorové efekty na gitaru
* Bruce Dickinson - spev 
* Nicko McBrain - bicie
* Adrian Smith - rytmická a sólová gitara

## Zaujímavosti
* Najprepracovanejší obal albumu aký kedy skupina vydala....

Kategória:Albumy Iron Maiden
Kategória:Hudobné albumy z 1986
Dismutácia (matematika)

**Dismutácia** je matematický pojem, ktorý modeluje intuitívnu predstavu takého preusporiadania súboru vecí, po ktorom neostane ani jedna vec na svojom pôvodnom mieste. Formálne je dismutácia množiny A definovaná ako taká jej permutácia, ktorá nemá pevný bod.

Napríklad, existuje 6 rôznych permutácií trojprvkovej množiny {A,B,C}. Sú to
:\textstyle\left( {A\atop A} {B\atop B} {C\atop C} \right), \left( {A\atop A} {B\atop C} {C\atop B} \right), \left( {A\atop B} {B\atop A} {C\atop C} \right), \left( {A\atop B} {B\atop C} {C\atop A} \right), \left( {A\atop C} {B\atop A} {C\atop B} \right), \left( {A\atop C} {B\atop B} {C\atop A} \right).
Ale iba 2 z nich sú dismutácie. Konkrétne
:\textstyle\left( {A\atop B} {B\atop C} {C\atop A} \right), \left( {A\atop C} {B\atop A} {C\atop B} \right).

## Počet dismutácií
Podobne ako v prípade permutácii, aj počet rôznych dismutácií danej množiny závisí iba od počtu jej prvkov. Napríklad:
* Prázdna, čiže 0-prvková množina, má práve jednu dismutáciu. Je to prázdne zobrazenie, ktoré ničomu nič nepriradí a teda nemôže mať ani pevný bod.
* Jednoprvková množina nemá žiadnu dismutáciu. Jediná jej permutácia je totiž identita a jej pevným bodom je každý prvok, na ktorom je definovaná.
* Už uvedený príklad ukazuje, že existujú dve dismutácie trojprvkovej množiny.

Vo všeobecnosti možno počet dismutácií !n ľubovoľnej n-prvkovej množiny vypočítať pomocou rekurentného vzťahu
:!\,n=\textstyle(n-1)\left(!\,(n-1)+!\,(n-2)\right)
s počiatočnou podmienkou !0=1 a !1=0. Číslo !n sa nazýva subfaktoriál čísla n. Subfaktoriály celých čísel od 0 po 13 tvoria postupnosť
:1, 0, 1, 2, 9, 44, 265, 1854, 14833, 133496, 1334961, 14684570, 176214841, 2290792932, ...

## Pozri aj
* permutácia (algebra)
* permutácia (kombinatorika)

Kategória:Kombinatorika
Kategória:Algebra
Live at Donington

***Live at Donington*** je v poradí štvrtý vydaný živák britskej heavy metalovej skupiny Iron Maiden, ktorý bol nahratý počas *Fear of the Dark Tour 1992-1994*. 

## Zoznam skladieb

## Zostava
* Steve Harris - basová gitara      
* Dave Murray - rytmická a sólová gitara
* Bruce Dickinson - spev 
* Nicko McBrain - bicie 
* Janick Gers - rytmická a sólová gitara
--
* Adrian Smith - rytmická gitara v „Running Free“

## Zaujímavosti
* Na kapelu sa do Doningtonu prišlo pozrieť cez 70 000 ľudí
* Na tejto show boli Iron Maiden po druhýkrát hviezdami Monster of Rock Festivalu       

Kategória:Albumy Iron Maiden
Kategória:Koncertné albumy z 1993
William S. Burroughs

**William Seward Burroughs** (* 5. február 1914, St. Louis, Missouri, USA – † 2. august 1997, Lawrence, Kansas, USA) bol americký spisovateľ, jeden z posledných z okruhu tzv. beat generation.

## Životopis
Burroughs okrem literárnej tvorby rád fotografoval. Zachovali sa jeho snímky, ktoré nedával vyvolávať v laboratóriách ale v dragstoroch, jeho fotomateriál zostával dlho utajený.   
Po mnohých skúsenostiach s drogami a pokusoch v tejto oblasti vo veku 45 rokov skončil s chemikáliami. Zomrel v Lawrence v Kansase na srdcový infarkt.

## Tvorba
Okrem diel ako *Feťák*, ktoré rozpráva o autorových skúsenostiach s drogami, opisuje tu vznik závislosti, traumatickú liečbu, zmeny v psychike závislého človeka a o prostredí, v ktorom sa narkoman pohybuje. Kniha *Teploš* sa dá považovať za voľné pokračovanie Feťáka, kde autor opäť autobiograficky znázorňuje tentoraz abstinenčné príznaky a zmeny, ktorými počas nich narkoman prechádza. Okrem iného ide o pohlavný pud, ktorý sa vynára v plnej miere nezávisle od veku. Román Nahý obed bol v roku 1991 sfilmovaný režisérom Davidom Cronenbergom.

## Bibliografia

* 1953 - *Junkie*
* 1959 - *The Naked Lunch*
* 1960 - *The Exterminator*
* 1961 - *The Soft Machine*
* 1962 - *The Ticket That Exploded*
* 1963 - *Dead Fingers Talk*
* 1964 - *Nova Express*
* 1965 - *Time*
* 1969 - *The Last Words*
* 1970 - *The Third Mind*
* 1971 - *The Wild Boys*
* 1973 - *Port of Saints*
* 1981 - *Cities of the Red Night*
* 1983 - *The Place of the Dead Roads*
* 1985 - *Queer*
* 1986 - *The Cat Inside*
* 1987 - *The Western Lands*
* 1995 - *My Education: A Book of Dreams*

## V češtine
* 1999 Města rudých nocí 
* 2001 Místo slepých cest
* 2002 Kočka v nás
* 2002 Poslední slova
* 2003 Feťák
* 2003 Nahý oběd
* 2004 Teplouš
* 2004 Západní země
* 2005 Divocí hoši

## Referencie


## Iné projekty

Kategória:Spisovatelia USA
Kategória:Beat generation
Kategória:Osobnosti zo St. Louis
Olaf Helmer

**Olaf Helmer-Hirschberg** (* 4. jún 1910, Berlín, Nemecko – † 14. apríl 2011) bol nemecko-americký matematik, prognostik a futurológ.

## Profil
Narodil sa v Berlíne. V rokoch 1946 až 1968 pracoval v RAND Corporation, kde bol vedúcim matematikom. Je spoluautorom metódy Delphi – Delphi Method. V roku 1958 založil Insitute for the Future. Pôsobil ako emeritný profesor na University of Southern California v Kalifornii v USA.

## Dielo
Bol autorom kníh a publikácií:
* *On the Epistemology of the Inexact Sciences* (1960)
* *An Experimental Application of the Delphi Method to the Use of Experts* (spoluautor) (1962)
* *Report on Long-Range Forecasting Study* (1964)
* *Social Technology* (1966)
* *On the Future State of the Union* (1972)
* *Cross-Impact Gaming* (1972)
* *Looking Forward. A Guide to Futures Research* (1983)

## Referencie

## Externé odkazy
* Olaf Helmer-Hirschberg na rand.org

Kategória:Nemeckí matematici
Kategória:Matematici USA
Kategória:Nemeckí logici
Kategória:Logici USA
Kategória:Futurológovia
Kategória:Prognostika
Kategória:Absolventi Humboldt-Universität zu Berlin
Kategória:Storoční ľudia
Kategória:Osobnosti z Berlína
Don Beck

**Don Edward Beck** je americký futurológ a vizionár, spolutvorca Spiral Dynamics (model vývojovej psychológie).

## Profil
Je spoluzakladateľom a riaditeľom National Values Center v Dentone v Texase v USA. Je zakladateľom Institute of Values and Culture a The Spiral Dynamics Group. Vyučoval na University of North Texas. Je spoluautorom koncepcie špirálovitej dynamiky - Spiral Dynamics, koncepcie spoločenského vývoja založenej na hodnotových memoch. Žije v Dentone v Texase v USA.

## Dielo
Je autorom kníh a publikácií

* *The Crucible. Forging South Africa´s Future* (spoluautor) (1991)
* *Spiral Dynamics. Values, Leadership, and Change* (spoluautor) (1996)
* *The Search for Cohesion in the Age of Fragmentation. From the New World Order to the Next Global Mesh* (1999)
* *Sustainable Cultures, Sustainable Planet. A Values Systém Perspective  on Constructive Dialogue and Cooperative Action* (2001)
* *Stages of Social Development. The Cultural Dynamics that Spark Violence, Spread Prosperity, and Shape Globalization* (2001)
* *Spiral Dynamics in the Integral Age* (2002)

## Bibliografia
### Knihy
* Beck, Don Edward, Cowan, Christopher, C.: Spiral Dynamics. Mastering Values, Leadership, and Change. Blackwell Publishers, Oxford 1996, Blackwell Publishing, Malden, MA 2006, ISBN 1-4051-3356-2

### Články
* Beck, Don Edward: The Search for Cohesion in the Age of Fragmentation. From the New World Order to the Next Global Mesh.  NVC, Spiral Dynamics, Denton, Texas 1999
* Beck, Don Edward: Spiral Dynamics in the Integral Age. Spiral Dynamics, Denton, Texas 2002
* Beck, Don Edward: Stages of Social Development: The Cultural Dynamics that Spark Violence, Spread Prosperity, and Shape Globalization: The Twelve Postulates. Spiral Dynamics, Denton, Texas 2002

## Odkazy
* http://www.spiraldynamics.net/ 
* http://spiraldynamics.net/DrDonBeck/essays/index.shtml 

Beck, Don
Beck, Don
Barry B. Hughes

**Barry B. Hughes** je americký futurológ, vedec a matematik.
 
## Profil
Je špecialistom na globálne modelovanie. V rokoch 1970 až 1980 úzko spolupracoval so skupinou Mesarovič-Pestel na modeloch sveta. Pôsobí ako profesor na Graduate School of International Studies na University of Denver v Colorado v USA. Titul PhD. získal z politických vied na University of Minnesota. Poskytuje konzultácie zahraničným vládam, inštitúciam a univerzitám a americkým korporáciam.

## Dielo
Je autorom a spoluautorom kníh a publikácií:
* *The Domestic Context of American Foreign Policy* (1978)
* *World Modeling* (1980)
* *World Futures. A Critical Analysis of Alternatives* (1985)
* *World Models. The Bases of Difference* (1985)
* *Disarmament and Development. A Design for the Future* (spoluautor) (1989)
* *International Futures. Choices in Creation of a New World Order* (1996)

## Bibliografia
### Knihy
* Hughes, Barry B.: World Modeling. Heath, 1980
* Hughes, Barry B.: World Futures. Johns Hopkins University Press, 1985
* Hughes, Barry B., Bremer, Stuart A.: Disarmament and Development. A Design for the Future ? Prentice Hall, Englewood Cliffs, New Jersey 1989

### Články
Hughes, Barry B.: World Models: The Bases of Difference. International Studies Quarterly, No. 29, 1985

## Externé odkazy
* http://www.du.edu/~bhughes/

Hughes, Barry
Hughes, Barry
Hughes, Barry
Kategória:Vedci USA
Kategória:Matematici USA
Roy Amara

**Roy C. Amara** (* 7. apríla 1925 – † 31. decembra 2007) bol americký prognostik a futurológ. 

## Profil
Bol prezidentom konzultačnej a výskumnej firmy Institute for the Future v Menlo Park v Kalifornii v USA. Bol programovým riaditeľom Strategic Decision Group v Menlo Park v Kalifornii v USA. Zastával funkciu viceprezidenta Stanford Research Institute. Zaoberál sa metodológiou prognózovania a futurológie, problémami informačných systémov, technológie a komunikácie, kontrolnými systémami, komunikačnými sieťami, sociálnym prognózovaním a výskumom budúcnosti.

## Dielo
Je autorom a spoluautorom kníh a publikácií
* *Applying the Forecast Criteria to the Next 500 Years* (1972)
* *Forecasting: From Conjuctural Art Toward Science* (1972)
* *The Futures Field: Functions, Forms and Critical Issues* (1974)
* *Some Methods of Futures Research* (1975)
* *The Futures Field: Searching for Definitions and Boundaries* (1981)
* *The Futures Field: How to Tell Good Work from Bad* (1981)
* *The Futures Field: Which Direction Now ?* (1981)
* *Toward the Year 2000. National Priorities* (1981)
* *Business Planning for an Uncertain Future* (spoluautor) (1983)
* *Twelve Emerging Technologies for the 1990s* (1986)
* *Looking Ahead at American Health Care*

## Bibliografia
### Knihy
Amara, Roy, Lipinski, Andrew J.: Business Planning for an Uncertain World. Pergamon, 1983

### Kapitoly v knihách
Amara, Roy: Probing the Future. In: Fowles, Jib (editor): Handbook of Futures Research. Greenwood Press, Westport, Connecticut, London, England 1978

### Publikácie
Amara, Roy: Some Methods of Futures Research. Working Paper WP-23. Institute for the Future. Menlo Park, California 1975

Amara, Roy: Toward the Year 2000. National Priorities. Institute for the Future. Menlo Park, California 1981

Amara, Roy: Twelve Emerging Technologies for the 1990s.Institute for the Future. Menlo Park, California 1986

### Články
Amara, Roy C.: The Futures Field: Searching for Definitions and Boundaries. Futurist, February 1981

Amara, Roy C.: The Futures Field: How to Tell Good Work from Bad. Futurist, April 1981

Amara, Roy C.: The Futures Field: Which Direction Now ? Futurist, June 1981

## Externé odkazy
* www.iftf.org 

Kategória:Futurológovia
Kategória:Prognostika
Hematokrit

right|thumb|Objem erytrocytov (označený PCV) v pomere k celkovému objemu krvi.
**Hematokrit** je pomer medzi objemom bunkovej časti krvi (teda najmä erytrocytov) a objemom celej krvi.

Normálne hodnoty objemu krviniek sú 46 % (0,46) u muža a 41 % (0,41) u žien.

Ak centrifugujeme nezrazenú krv, dochádza ku klesaniu a usadzovaniu sa červených krviniek, leukocytov a krvných doštičiek (podľa mernej hmotnosti),nad nimi zostane vrstva plazmy. Keďže červených krviniek je najviac (krv. doštičiek a leukocytov je zanedbateľné množstvo) hodnota hematokritu závisí od množstva červených krviniek a plazmy, tak ak sa nám menia tieto hodnoty, mení sa aj hematokrit. Napr. pri hemodilúcii - zriedení krvi napr. pri anémii, infúziách sa hematokrit znižuje. Naopak pri hemokoncentrácii - dehydratácia, polyglobulia (veľa červených krviniek) sa zvýši.

Hodnoty :
* Muži: 40,7 až 50,3%
* Ženy: 36,l až 44,3%

Nízky hematokrit môže poukazovať na:
* anémiu (rôzne typy)
* stratu krvi (krvácanie)
* útlm kostnej drene (napríklad účinkom radiačného žiarenia, toxínov, fibrózy, nádoru)
* hemolýzu (deštrukcia erytrocytov), viazanú na reakciu na transfúziu
* leukémiu
* malnutríciu alebo špecifický nutričný deficit
* mnohopočetný myelóm
* hyperhydratáciu
* reumatoidnú artritídu

Zvýšený hematokrit môže poukazovať na:
* dehydratáciu
* popáleniny
* hnačku
* eklampsiu
* erytrocytózu
* polycytémiu veru
* šok

Pri darovaní krvi sa robí rozbor aj tohto hematokritu a keď ho má človek nedostatok, tak nemôže darovať krv.

Kategória:Krv
Mallakastër (okres)

thumb|Poloha okresu Mallakastër v Albánsku

**Mallakastër** (alb.: *Rrethi i Mallakastrës*) je okres v Albánsku v kraji Fier. Počet obyvateľov je 40 000 (2004 odhad), a rozloha of 325 km². nachádza sa na juhu krajiny, a jeho hlavné mesto je Ballsh.

Kategória:Okresy v Albánsku
Mat (okres)

thumb|Poloha okresu Mat v Albánsku

**Mat** (alb.: *Rrethi i Matit*) je okres v Albánsku v kraji Dibër. Jeho meno je odvodené od rieky Mat, ktorá tadiaľ preteká. Počet obyvateľov je 62 000 (2004 odhad), a rozloha 1 028 km². Nachádza sa v strede krajiny a jeho hlavné mesto je Burrel. Ďalšie mestá sú Klos, Krastë a Ulzë.

Vládnucou rodinou v tomto regióne bola rodina Zoguovcov, najviac preslávený člen bol kráľ Zog I.

Kategória:Okresy v Albánsku
Mirditë (okres)

thumb|poloha okresu Mirditë v Albánsku

**Mirditë** (alb.: *Rrethi i Mirditës*) je okres v Albánsku v kraji Lezhë. Počet obyvateľov je 37 000 (2004, odhad), a rozloha je 867 km². Nachádza sa na severe krajiny, a jeho hlavné mesto je Rrëshen. Ďalšie mestá v okrese sú Kurbnesh a Rubik.

## Pozri aj
* Republika Mirditë

Kategória:Okresy v Albánsku
Aspekt (astronómia)

**Aspekt** alebo **konštelácia** je vzájomná poloha kozmických objektov (obyčajne planéty a Slnka) na oblohe vzhľadom na pozorovateľa na Zemi, pri ktorej rozdiel v ekliptikálnej dĺžke pozorovaných telies (elongácia) nadobúda významnú hodnotu, napr. 0°, 90°, 180°, alebo, pri vnútorných planétach, maximálnu hodnotu. Pri elongácii 0° ide o konjunkciu (o hornú konjunkciu, ak je planéta za Slnkom, o dolnú konjunkciu, ak je planéta medzi Zemou a Slnkom), pri elongácii 90° ide o kvadratúru a pri elongácii 180° o opozíciu. Vnútorné planéty nemôžu byť v opozícii. Dosahujú maximálnu východnú alebo západnú elongáciu podľa toho, či sú na východ alebo na západ od Slnka. Pre aspekt sa používajú tieto znaky: ơ – konjunkcia, □ – kvadratúra, ∞ – opozícia.

Kategória:Nebeská mechanika
James A. Dewar

**James A. Dewar** je americký vojenský stratég a prognostik. 

## Profil
Pôsobí ako riaditeľ RAND Frederick S. Pardee Center for Longer Range Global Policy and the Future of Human Condition. Pôsobí tiež ako professor Long-Term Policy Analysis na RAND Graduate School. Je matematikom a riaditeľom Research Quality Assurance na RAND. Zaoberá sa strategickým plánovaním. Vyvinul koncept assumption-based planning.

## Dielo
Je autorom alebo spoluautorom kníh a publikácií 
* *Assumption-Based Planning for Army 21* (spoluautor) (1992)
* *Assumption-Based Planning. A Planning Tool for Very Uncertain Times* (spoluautor) (1993)
* *The Information Age and the Printing Press* (1998)
* *Expandability of the 21st Century Army* (spoluautor) (2000)
* *Assumption-Based Planning. A Tool for Reducing Avoidable Surprises* (2002)

## Externé odkazy
* http://www.rand.org/pubs/authors/d/dewar_james_a.html
* http://www.prgs.edu/faculty/profiles/dewar.html 

Kategória:Futurológovia
Kategória:Prognostika
Kategória:Strategické myslenie
Konštelácia

**Konštelácia** môže byť:
*v astronómii: 
**aspekt (astronómia)
**zoskupenie hviezd, napríklad súhvezdie, pozri hviezdna konštelácia
*zoskupenie okolností
*v pedagogike: zostava výchovného prostredia pre dieťa, pozri konštelácia (pedagogika)
William Burroughs

**William Burroughs** môže byť:

* britský politik a sudca (~ 1753 – 1829), pozri William Burroughs (politik)
* vynálezca USA (1857 – 1898), pozri William Seward Burroughs
* spisovateľ USA (1914 – 1997), vnuk predošlého, pozri William S. Burroughs, 
* spisovateľ USA (1947 – 1981), syn predošlého, pozri William S. Burroughs Jr.

## Pozri aj
* William Burrows
* William Burrough

Burroughs, William
Astérix (družica)

thumb|250px|Asterix (A-1)
**Astérix** (A1) je prvá francúzska umelá družica určená na výskum blízkeho okolia Zeme a na skúšky družicového systému. Bola to prvá družica, ktorú vypustila vlastnými silami iná mocnosť ako Spojené štáty a Sovietsky zväz. Štartovala 26. novembra 1965 zo základne Hammaguir pomocou nosnej rakety Diamant na obežnú dráhu s perigeom 530 km, apogeom 1&nbsp;820 km, sklonom 34° a obežnou dobou 108,6 min. Hmotnosť družice bola 42 kg. V priebehu štartu tejto družice boli poškodené jej vysielacie antény a tak s ňou nebolo nikdy nadviazané spojenie. Od tej doby obieha Zem ako neaktívne teleso a bude ju obiehať zhruba do 60. rokov 22. storočia.

## Referencie


Kategória:Francúzske umelé družice
Kategória:Astronomické družice
Kategória:Technologické družice
Kategória:Kozmonautika v 1965
Kategória:Neúspešné družice Zeme
Kategória:Neaktívne družice
Inhibítor protónovej pumpy

**Inhibítory protónovej pumpy** (PPI, IPP, ATC skupina A02BC) sú liečivá, ktoré potláčajú tvorbu žalúdočnej kyseliny. V humánnej medicíne sú indikované pri refluxnej chorobe (pálenie záhy, gastroezofageálny reflux), vredovej chorobe (vred žalúdka alebo dvanástnika) a pri eradikácii infekcie *[[Helicobacter pylori]]*. Ďalšia indikácia IPP je Zollingerov-Ellisonov syndróm.

Účinné látky tejto triedy sú
* Omeprazol, a jeho čistý S-enantiomér esomeprazol (ezomeprazol)
* Pantoprazol
* Lansoprazol
* Rabeprazol
Tieto sú podávané v acidorezistentných kapsulách a tabletách perorálne. Čiastočne sa používajú tieto liečivá aj intravenózne.

## Mechanizmus účinku
Inhibítory protónovej pumpy sú absorbované v tenkom čreve a dostanú sa cez krvný obeh do sekrečných kanálov parietálnych buniek žalúdka. U všetkých IPP ide o tzv. prodrugs, ktoré sú až na mieste účinku premenené na účinnú formu, ktorá sa viaže na H+/K+ ATP-ázu a tak nezvratne zablokuje jej funkciu ako protónová pumpa. Stupeň blokády je závislý od dávky a pôsobí ako na základnú, tak na stimulovanú žalúdočnú sekréciu. Zníženie produkcie kyseliny v žalúdku a výsledný nárast pH žalúdočnej kyseliny vedie k zníženiu agresivity žalúdočnej kyseliny a k rýchlejšiemu hojeniu poranení žalúdka (ako sú erózie sliznice, či vredy).

## Farmakokinetika
Inhibítory protónovej pumpy napriek tomu, že majú polčas v plazme len asi 0,5 až 1,5 hodín, pôsobia 1 až 3 dni, keďže až po tejto dobe sú trvale zablokované pumpy postupne nahradené novosyntetizovanými.

Inhibítory protónovej pumpy sú metabolizované výlučne systémom cytochrómu P450 (CYP). Konkrétne, väčšina je metabolizovaná cez CYP2C19 a malá časť je metabolizovaná CYP3A4.

## Vedľajšie účinky a obmedzenia pri používaní
Inhibítory protónovej pumpy sú pokladané za pomerne bezpečné lieky. Najbežnejšie vedľajšie účinky sa vzťahujú na tráviaci systém. Mimo nich sa môže vyskytnúť najmä počiatkom liečby ospalosť, závraty, bolesti hlavy, poruchy spánku, zmeny na koži a zmenené pečeňové parametre. Vážnejšie vedľajšie účinky boli pozorované pri parenterálnom podaní.
* Deti by nemali užívať IPP
* Pacienti s vážnymi poruchami pečene, alebo obličiek, podobne ako tehotné a kojace ženy by nemali užívať IPP, alebo len po pozornom zvážení rizík a výhod.
* IPP môžu podporiť vznik potravinových alergií (štúdia Jensen-Jarolim et. al).

## Liečivá na slovenskom trhu
Informácie z 1. júla 2015 http://www.nobel.sk/|

Prípravky s obsahom IPP sú na slovenskom trhu dostupné väčšinou len na recept.

## Literatúra
* Manfred Schubert-Zsilavecz, Holger Stark: *Protonenpumpeninhibitoren*. Pharmazie in unserer Zeit 34(3), S. 194-199 (2005), ISSN 0048-3664
* Holger Stark, Yvonne Syha, Laura Popescu, Manfred Schubert-Zsilavecz: *Neue Wirkstoffe zur GERD-Behandlung*. Pharmazie in unserer Zeit 34(3), S. 224-227 (2005), ISSN 0048-3664

## Externé odkazy
* nobel.sk súčasne registrované lieky, ich príbalové letáky a SPC


Kategória:Liečivá
Kategória:Gastroenterológia
Optická chyba

**Optická chyba** (iné názvy pozri nižšie) je chyba zobrazovania optickej sústavy. 

## Názvy
Slovenské názvy tejto chyby sú: **optická chyba**, **chyba optického zobrazenia**, **aberácia optického zobrazenia**, **optická aberácia**, **aberácia**, **chyba zobrazenia**, **zobrazovacia chyba**; nevhodne [bohemizmy]: *optická vada*, *vada optického zobrazenia*, *vada zobrazenia*, *zobrazovacia vada*.

Ak je optickou sústavou šošovka, tak sú názvy aj: **chyba šošovky**, **aberácia šošovky**, nevhodne [bohemizmus]: *vada šošovky*.

## Charakteristika
Pri zobrazovaní predmetov lúčmi, ktoré zvierajú s optickou osou len malé uhly (paraxiálne), a lúčmi pri optickej osi zobrazuje sa predmet s dostatočnou presnosťou. Malé sklony lúčov na optickú os nútia obmedzovať sa iba na úzke svetelné zväzky, a tým klesá osvetlenie obrazov. Pri prechode k väčším priestorovým uhlom a lúčom mimo optickej osi rozbíja sa homocentrický zväzok lúčov po lome na optickej sústave a obraz predmetu konečných rozmerov má veľa chýb.  

Zobrazovacie chyby optických sústav sa delia takto:
* geometrické chyby (iný názov: **monochromatické chyby**):
**sférická aberácia
**koma
**astigmatizmus
**skreslenie 
**sklenutie poľa
* fyzikálne chyby:
**chromatická aberácia
**kolimačná chyba

## Zdroje


Kategória:Optika
Astigmatizmus (optika)

**Astigmatizmus** je závažná optická chyba pri veľkých vzdialenostiach od optickej osi aj pri málo svetelných sústavách, pretože je priamo úmerná svetelnosti a druhej mocnine odklonu od optickej osi. Astigmatizmus majú aj úzke zväzky lúčov, ak sú mimoosové. Astigmatické zväzky sa pretínajú v dvoch fokálach (nevytvárajú nikde bodové ohnisko) navzájom kolmých - meridiálny a sagitálny rez. Vzdialenosť medzi fokálami sa nazýva astigmatický rozdiel. Pri astigmatizme má obraz bodového zdroja tvar krátkej čiary (na fokálach) alebo neostrého krúžka (medzi fokálami). Astigmatizmus dobre vidieť pri zobrazení predmetu v tvare sústredných kružníc preťatých niekoľkými priemermi, ležiacich v rovine kolmej na optickú os a so stredmi na optickej osi. Pri umiestení premietacieho tienidla v rovine ohnísk meridiálnych rezov sa kružnice zobrazia ostro, ale obrazy polomerov sú neostré, a to tým viac, čím sú od optickej osi ďalej. Ak je tienidlo v rovine sagitálnych rezov, obrazy polomerov sú ostré, ale kružnice neostré. Astigmatizmus sústavy možno opraviť vhodným výberom polomerov krivosti lámavých plôch a ich optických mohutností. Sústava s opraveným astigmatizmom je anastigmat. Astigmatizmus a koma sa vyskytujú aj pri parabolických zrkadlách.

Kategória:Optické chyby
Astigmatizmus

**Astigmatizmus** môže byť:
* refrakčná porucha oka, pozri astigmatizmus (medicína)
* optická chyba, pozri astigmatizmus (optika)
Pekinský palácový psík

náhľad|Pekinský palácový psík na výstave
náhľad|Pekinéz z Poľska
náhľad|Ch. Chu Erh of Alderbourne, 1904

**Pekinský palácový psík** je nezameniteľné psie plemeno, vyšľachtené v dávnych dobách starej Číny, uznané v FCI ako spoločenské plemeno. 

Hoci sa za jeho domovinu považuje Čína, veľký kus práce pri šľachtení tohoto plemena spravili chovatelia zo Spojeného kráľovstva.

## História
Ak by sme sa mali držať pôvodných historických zdrojov, je pekinský palácový psík "krížencom leva a opice". Teraz však vieme, aj keď sa to človeku na pohľad nezdá, že naozaj ide o psa. Pekinský palácový psík, ako napovedá už názov plemena, bol pôvodne chovaný ako spoločník na panovníckom dvore v Číne. Patronát nad chovom a šľachtením plemena držala priamo čínska cisárska rodina a prvý štandard napísala čínska cisárovná. Čínskej šľachte pekinské palácové psíky slúžili napr. na zohrievanie nôh. Po začatí obchodných plavieb do Číny doniesli britskí obchodníci niekoľko jedincov tohoto vzácneho plemena do Spojeného kráľovstva. Priam z niekoľkých jedincov bolo toto plemeno v novej domovine obnovené a zachránené. Dnes patrí medzi najobľúbenejšie spoločenské plemená.

## Výzor
Pekinský palácový psík, pôvodne prezývaný aj "leví psík", je typické malé spoločenské plemeno (typu toy) s nápadnou dlhou srsťou, krátkymi nožičkami a zarazeným nosom. Pre jeho typický výzor je prakticky nemožné pomýliť si ho s iným plemenom. 

## Charakteristika
Plemeno je náročné na chov, preto je pomerne vzácne. Okrem exteriérového dizajnu odviedli chovatelia a šľachtitelia dobrú prácu i na povahe plemena. Pekinéz je dôstojný a pokojný psík, ale v pravý čas sa rád oddá aj radosti pohybu. Nie je agresívny, ale návštevu cudzieho človeka ohlási brechotom. Napriek svojmu malému vzrastu má v prípade potreby odvahu leva.

## Pracovné upotrebenie
Vzhľadom na fyzické dispozície plemena je jeho pracovné upotrebenie minimálne až žiadne. Len niekoľko jedincov sa venuje výcviku canisterapie.

## Starostlivosť
Plemeno je náročné na chov, odchov, starostlivosť o srsť a zdravotnú starostlivosť, preto je pomerne vzácne. Dôsledkom extrémneho šľachtenia zameraného takmer výlučne na exteriér sa prejavujú niektoré typické zdravotné problémy (kĺby, oči, dýchanie, problematické pôrody). Náročná je hlavne starostlivosť o bohatú srsť. V strave je tento psík niekedy prieberčivý. Ide o plemeno primárne určené do bytu (resp. do interiéru), je však pomerne prispôsobivý a má rád aj pobyt vonku. 

## Výstavy
Vystavovanie pekinského palácového psíka nie je náročné, ale extrémne náročná je príprava jeho srsti tak, aby mohol byť na výstave úspešný. Vystavovateľom bez skúseností sa odporúča zveriť starostlivosť o srsť pekinéza odborníkovi.

## Zdroje
* FCI: štandard plemena Pekinský palácový psík

## Iné projekty

Kategória:Spoločenské psy
Kategória:Plemená psov zo Spojeného kráľovstva
Kategória:Plemená psov z Číny
Tantal

**Tantal** (lat. *tantalum*) je chemický prvok v Periodickej tabuľke prvkov, ktorý má značku **Ta** a protónové číslo 73. Je to tvrdý, pružný, ťažný a kujný kov. Pomenovaný je podľa gréckeho mýtického kráľa Tantala. Oxid tantalu v roku 1802 objavil Anders Gustaf Ekeberg. V roku 1824 tantal získal Jöns Jakob Berzelius. Tantal je chemicky odolný. Používa sa v zliatinách s chrómom v konštrukcii lietadiel a v chirurgických nástrojoch. Taktiež je nezastupiteľný pri výrobe kondenzátorov pre elektronické zariadenia.

Zmes karbidu tantalu a karbidu zirkónia v pomere 4:1 má teplotu topenia 4 000 °C, čo je zatiaľ najvyššia teplota topenia zo známych látok.

## Výskyt
Najznámejšie tantalové rudy sú: tantalit, wodginit, mikrolit a columbit.

## Iné projekty


Kategória:Prechodné prvky
Kategória:Kovy
Kategória:Eponymické termíny v chémii
Aspremontov letný palác

**Aspremontov letný palác** je jednoposchodový barokový palác a národná kultúrna pamiatka Slovenskej republiky pod číslom 101-263/1. Nachádza sa v Bratislave v Medickej záhrade v Špitálskej ulici číslo 24.

V súčasnosti (2014) tu sídli dekanát Lekárskej fakulty Univerzity Komenského v Bratislave.

## História
V roku 1769 kúpil  gróf Johann Nepomuk Gobert d’Aspremont-Lynden polia a záhrady a v roku 1770 alebo 1771 dal postaviť palác podľa projektu architekta Johanna Josepha Thalherra. V roku 1781 sa palác aj so záhradou stali majetkom Esterháziovcov. V druhej polovici 19. storočia kúpila záhradu rodina Jankovitsova a v roku 1862 bratislavský obchodník Karol Schiffbeck, podľa neho bol palác známy aj ako **Schiffbeckov palác**.

## Opis
Hlavná fasáda paláca smeruje do záhrady upravenej podľa dobového vkusu vo francúzskom štýle (Medická záhrada). Palác bol po štýlovej stránke poznačený dekórom Ľudovíta XVI., v interiéroch sú motívy vavrínových vencov, stužkových girlánd a medailónov, ktoré sú zachované najmä v slávnostnej sále (dnes miestnosť Vedeckej rady LF UK), krytej širokou kupolou. 

20. decembra 2004 bola zrekonštruovaná a znovuotvorená Kaplnka Ukrižovania v neskorobarokovom slohu na prízemí. Dominantou kaplnky je Oltár Ukrižovania z červeného a bieleho mramoru.

## Referencie


Kategória:Paláce v Bratislave
Kategória:Architektúra z 1769
Kategória:Kultúrne pamiatky v Bratislave
Kategória:Barokové stavby na Slovensku
Jégého ulica (Prievidza)

**Jégého ulica** je ulica v Prievidzi.
* PSČ: 971 01

## Pôvod názvu
Je pomenovaná na počesť slovenského spisovateľa Ladislava Nádaši-Jégého. 

## Blízke ulice
*Šulekova
*M. Rázusa

## Pozri aj
* Zoznam ulíc a námestí v Prievidzi

## Externé odkazy
*Oficiálny zoznam ulíc v Prievidzi 
* Jégého ulica na mape Prievidze

Kategória:Ulice v Prievidzi
Esterháziho palác (Námestie Ľudovíta Štúra)

**Esterháziho palác** (staršie *Esterházyho palác*) je národná kultúrna pamiatka Slovenskej republiky pod číslom 101-193/2 a trojposchodový palác z roku 1870 na Námestí Ľudovíta Štúra číslo 4 v mestskej časti Staré Mesto v Bratislave.

## Charakteristika
V koncepcii pôdorysného usporiadania do tvaru U je na ňom viditeľný vplyv viedenského architektra J. E. Fischera z Erlachu. Za autora štvorposchodového priečelia sa pokladá A. Huter. Priečelie s kamenným vstupným portálom je ozdobené atlantami, ktorí nesú širokú rímsu zvinutú do volút. Na vrchole je mušľa a po stranách vázy.

V súčasnosti tu sídli Slovenská národná galéria a reštauračné zariadenie.

Kategória:Paláce v Bratislave
Kategória:Kultúrne pamiatky v Bratislave
Kategória:Architektúra z 1870
Mat

**Mat** môže byť:
*šachmat
*okres v Albánsku, pozri Mat (okres)
*rieka v Albánsku, pozri Mat (rieka)
*rieka vo Virgínii, pozri Mat (rieka vo Virgínii)
*album z roku 1999, pozri Mat (album)
*ruský vulgárny slang, pozri mat (slang)
*osoba:
**Paul Le Mat, herec
**Sant Mat, hinduistický filozofický koncept

**MAT** môže byť:
* Master of Arts in Teaching, hodnosť
* MAT Macedonian Airlines, národný letecký dopravca Macedónska
* MAT 49, samopal
* Miller Analogies Test, štandardizovaný test pre školy
* Club Atletico Tetuan, marocký športový klub

## Pozri aj
*Pat a Mat (staršie *...A je to!*), český animovaný seriál
*Maat
Babylonská veža

**Babylonská veža** (umelecky aj **bábelská veža**) môže byť:
*stavba v Babylone, pozri babylonská veža (Babylon)
*zikkurat
*prenesene: vysoká stavba
Dismutácia

**Dismutácia** môže byť:
*v matematike: druh permutácie, pozri dismutácia (matematika)
*v chémii: disproporcionácia
Zoom

**Zoom** môže byť:
* transfokátor
* transfokácia
* pohyb kamery vyžadujúci pankratický objektív
* detská relácia, pozri ZOOM (relácia)
* televízna stanica, pozri zOOm
* komiks, pozri Zoom (komiks)
* album, pozri Zoom (album)
* audio podnik, pozri Zoom (firma)
* výrobca modemov, pozri Zoom Technologies
* počítačová hra, pozri Zoom (hra)
* pieseň rappera Lila Boosieho z roku 2006, pozri Zoom (Lil Boosie)
* Billy Zoom (rod. Tyson Kindell), americký gitarista a zakladateľ skupiny X

## Pozri aj
* Zoom Airlines, letecká spoločnosť
Astérix

**Astérix** môže byť:
*francúzske písanie fiktívnej postavy Asterix
*prvá francúzska umelá družica, pozri Astérix (družica)

## Pozri aj
*Parc Astérix, zábavný park v blízkosti Paríža
* Asterix
Asterix

**Asterix** môže byť:
*francúzska fiktívna, pôvodne komiksová, postava Gala a neformálny názov série príslušných komiksov a filmov, pozri Asterix (postava) a Asterixove dobrodružstvá
*skratka "All Purpose Structured Eurocontrol Surveillance Information Exchange", európsky štandard na výmenu informácii riadenia letovej prevádzky, pozri ASTERIX (riadenie letovej prevádzky)

## Pozri aj
*Astérix
*Parc Astérix, zábavný park vo Francúzsku
Juh

**Juh** môže byť:
* svetová strana, juh (svetová strana)
* náčelník kmeňa Apačov v 19. storočí, pozri Juh (bojovník)
* časť v týchto slovenských mestách:
**Banská Štiavnica
**Kežmarok
**Košice, Košice – mestská časť Juh
**Michalovce
**Nové Zámky
**Pezinok
**Piešťany
**Poprad
**Rajec
**Rožňava
**Topoľčany
**Trebišov
**Trenčín, pozri Juh (Trenčín)
*Juh (USA)
Sever

**Sever** môže byť:
*svetová strana, pozri sever (svetová strana)
*časť v týchto slovenských mestách:
**Bánovce nad Bebravou
**Dunajská Streda
**Kežmarok
**Košíce, pozri Košice – mestská časť Sever
**Martin, pozri Sever (Martin)
** Prievidza, pozri Prievidza IV. Kopanice
**Rajec
**Trebišov
**Trenčín, pozri Sever (Trenčín)
*Sever (USA)
*sídlisko v Pezinku, pozri Sídlisko Sever (Pezinok)
Západ

**Západ** môže byť:
*zapadnutie, napr. západ slnka
*svetová strana, pozri západ (svetová strana)
*časť územia smerom k tejto svetovej strane
*označenie krajín NATO a USA používané počas studenej vojny, pozri západný blok
*krajiny prvého sveta (najmä západná Európa, USA a Kanada) alebo len západná Európa alebo krajiny so západnou kultúrou a podobne, pozri západ (svetová strana), západná Európa, prvý svet
*v kresťanstve označuje cirkvi, ktorých pôvod je na území Západorímskej ríše, pozri Západ (kresťanstvo)
*časť v týchto slovenských mestách:
**Dunajská Streda
**Košice, pozri Košice – mestská časť Západ
**Levoča
**Michalovce
**Poprad
**Rimavská Sobota
**Spišská Nová Ves
**Stará Ľubovňa
**Trenčín, pozri Západ (Trenčín)
**Trstená
**Zvolen, pozri Západ-Tepličky
*Západ (USA)
*otočenie kľúčom v zámke

## Pozri aj
* západná kultúra
* Divoký západ

## Iné projekty
Tenma

thumb|ASTRO-B (Tenma)

**Tenma** (jap. Pegasus) bola japonská umelá družica určená na prehliadku oblohy v rtg oblasti spektra a na výskum vybraných zdrojov, vypustená 20. februára 1983 na obežnú dráhu s perigeom 487 km, apogeom 503 km, sklonom 31,49° a obežnou dobou 94,38 min. Hmotnosť 216 kg. Tenma znamená v preklade Pegasus a pred štartom mal pracovný názov **ASTRO-B**.

Kategória:Röntgenové observatóriá
Kategória:Umelé družice Zeme
Kategória:Japonské umelé družice
Kategória:Astronomické družice
Kategória:Zaniknuté družice
Kategória:Kozmonautika v 1983
Sikaku

náhľad|Príklad Sikaku

**Sikaku**  je logická hra pôvodom z Japonska.

## Pravidlá
Sikaku sa hrá na štvorcovom poli pravidelne rozdelenom na menšie štvorce. Niektoré z nich obsahujú číslo. Cieľom hry je vyznačiť štvorce alebo obdĺžniky, z ktorých každý obsahuje jedno zo zadaných čísel, pričom jednotlivé útvary sa nemôžu prekrývať.

## Iné projekty

## Externé odkazy
* Sikaku game (shikaku.zone) 
Hlavolamy od triada

Kategória:Logické hry
Robert Jungk

**Robert Jungk** (* 11. máj 1913, Berlín, Nemecko – † 14. júl 1994, Salzburg, Rakúsko) bol rakúsky futurológ, prognostik, sociológ, novinár, politik a publicista.

## Životopis
Narodil sa v Berlíne. Od roku 1932 študoval filozofiu a psychológiu na univerzite v Berlíne. V rokoch 1933 až 1935 študoval psychológiu a sociológiu na Sorbonne v Paríži. Získal titul doktora filozofie. V rokoch 1938 až 1945 študoval históriu v Zürichu.

V rokoch 1965 až 1968 bol prezidentom Ústavu pre otázky budúcnosti – Institut fur Zukuntstfragen vo Viedni. Pôsobil v *Centre for Futures Research* v Berlíne a v *International Futures Library* v Salzburgu. Pôsobil tiež v USA a vo Švajčiarsku. V roku 1967 spoluzaložil v Londýne skupinu *Mankind 2000* a spoluorganizoval prvú svetovú konferenciu pre výskum budúcnosti v Oslo spolu s Jamesom Wellesley-Wesleyom a Johanom Galtungom. Od roku 1974 pôsobil ako predseda skupiny Mankind 2000. V roku 1986 získal alternatívnu Nobelovú cenu. V roku 1991 kandidoval na rakúskeho prezidenta. Angažoval sa tiež ako mierový, protijadrový a proekologický aktivista.

## Bibliografia
Je autorom kníh a publikácií:
* *Die Zukunft hat schon begonnen. Amerikas Allmacht uhn Ohnnacht* (1952)
* *Tomorrow is Already Here. Scenes from a Man-Made World* (1954)
* *Heller als tausend Sonnen* (1956)
* *Strahlen aus der Asche* (1958)
* *Die grose Maschine* (1966)
* *Modell fur eine neue Welt* (1967)
* *Mankind 2000* (spolueditor) (1969)
* *Der Jahrtausendmensch* (1973)
* *Enzyklopedie der Zukunft* (spolueditor) (1973)
* *Der Atomstaat. Vom Fortschritt in die Unmemnschlichkeit* (1977)
* *The Everyman Project. Resources for a Human Future* (1977)
* *The New Tyranny. How Nuclear Power Enslaves Us* (1979)
* *Zukunftwerkstätten* (1980)
* *Menschenleben* (1983)
* *Futures Workshops. How To Create Desirable Futures* (spoluautor) (1987)
* *Trotzdem. Mein Leben fur die Zukunft* (1993)

### Knihy
* Jungk, Robert: Die Zukunft hat schon begonnen. 1952
* Jungk, Robert: Heller als tausend Sonnen. Alfred Scherz Verlag, Bern, Stutgart 1956
* Jungk, Robert: Strahlen aus der Asche. Alfred Scherz Verlag, Bern, Stutgart 1959
* Jungk, Robert: Brighter than a Thousand Suns. Penguin Boooks, 1960
* Jungk, Robert: Die grosse Maschine. 1966
* Jungk, Robert, Galtung, Johann (editors): Mankind 2000. Universitetsvorlaget, Oslo 1969
* Jungk, Robert: Der Jahrtausendmensch. 1973
* Jungk, Robert: Der Atomstaat. Kindler Verlag GmbH, Munchen 1977
* Jungk, Robert: Trotzdem. Mein Leben fur die Zukunft. 1993

### Knihy v českom jazyku
* Jungk, Robert: Jasnější než tisíc sluncí. Mladá fronta, Praha 1963
* Jungk, Robert: Paprsky z popela. Příběh města, které vstalo z mrtvých. Mladá fronta, Praha 1964
* Jungk, Robert: Atomový stát. Od pokroku k nelidskosti. Děti Země, Praha 1994 

## Externé odkazy
* "Robert Jungk, futurist and social inventor"

Kategória:Futurológovia
Kategória:Prognostika
Kategória:Rakúski sociológovia
Kategória:Rakúski politici
Kategória:Rakúski novinári
Kategória:Rakúski publicisti
Kategória:Osobnosti z Berlína
Barbara Marxová Hubbardová

**Barbara Marxová Hubbardová** (* 22. december 1929 – † 10. apríl 2019) bola americká futurologička.

## Profil
Vytvorila koncept Vedomej evolúcie – Conscious Evolution. Tento koncept rozpracovala v knihe *Conscious Evolution. Awakening the Power of Our Social Potential*, ktorú vydala v roku 1998. Je prezidentkou Nadácie pre vedomú evolúciu – *The Foundation for Conscious Evolution* so sídlom v Santa Barbare v Kalifornii. Je pravidelnou účastníčkou konferencií World Future Society. 

## Bibliografia
* *The Book of Co-Creation*
* *Evolutionary Journey. A Personal Guide to a Positive Future* (1982)
* *The Revelation. Our Crisis is a Birth* (1993)
* *Conscious Evolution. Awakening the Power of Our Social Potential* (1998)
* *Emergence. The Shift from Ego to Essence. 10 Steps to the Universal Human* (2001)

### Knihy
* Marx Hubbard, Barbara: Conscious Evolution. Awakening the Power of Our Social Potential. New World Library, Novato, California 1998

## Referencie


## Externé odkazy
* Lessons from Neale Donald Walsch ‘The Mother of Invention: The Legacy of Barbara Marx Hubbard and the Future of You’ 

Kategória:Futurológovia
Kategória:Spisovatelia literatúry faktu
Hazel Hendersonová

**Hazel Hendersonová** (* 27. marec 1933, Bristol, Anglicko – † 22. máj 2022, St. Augustine, Florida, USA) bola americká futurologička a ekonómka anglického pôvodu.

## Profil
Bola profesorkou ekonómie. Zaoberala sa posunom paradigiem v ekonómii. Prednášala na Schumacher College. Bola konzultantkou pre udržateľný rozvoj vo viac ako tridsiatich štátoch, členkou predstavenstva Worldwatch Institute, autorkou viacerých kníh a spoluautorka a spolueditorka prvej správy Globálnej komisie pre financovanie OSN – Global Commission to Fund the United Nations. V roku 1996 vytvorila novú skupinu indikátorov Country Futures Indicators. Tieto indikátory boli neskôr vylepšené a pomenované ako Calvert-Hendersonovej indikátory kvality života – Calvert-Henderson Quality-of-Life Indicators. Žila v St. Augustine v štáte Florida v USA.

## Bibliografia
Bola autorkou a spoluautorkou kníh a publikácií
* *Creating Alternative Futures. The End of Economics* (1978)
* *Politics of Solar Age. Alternatives to Economics* (1981)
* *Paradigms in Progress. Life Beyond Economics* (1991)
* *The United Nations. Policy and Financing Alternatives* (1995)
* *Building a Win-Win World. Life Beyond Global Economic Warfare* (1996)
* *Beyond Globalization. Shaping a Sustainable Global Economy* (1999)
* *Calvert-Henderson Quality of Life Indicators. A New Tool for Assessing National Trends* (spoluautor) (2000)

### Knihy
* Henderson, Hazel: Creating Alternative Futures. The End of Economics. Foreword by E.F.Schumacher. New Foreword by Elise Boulding. Kumarian Press, New York 1996 (1978)
* Henderson, Hazel: The Politics of the Solar Age. Alternatives to Economics. Dobleday, Anchor, New York 1981
* Henderson, Hazel: Paradigms in Progress. Life Beyond Economics. Knowledge Systems, Inc., Indianopolis 1991
* Cleveland, Harlan, Henderson, Hazel, Kaul, Inge (editors): The United Nations: Policy and Financing Alternatives. Innovative Proposals by Visionary Leaders. The First Report of the Global Commission to Fund the United Nations. The Global Commission to Fund the United Nations, Washington, D.C. 1995
* Henderson, Hazel: Building a Win-Win World. Life Beyond Global Economic Warfare. Berrett-Koehler Publishers, Inc. San Francisco 1996
* Henderson, Hazel: Beyond Globalization. Shaping a Sustainable Global Economy. Kumarian Press Inc., West Hartford, Connecticut 1999
* Henderson, Hazel, Lickerman, Jon, Flynn, Patricie (editors): Calvert-Henderson Quality of Life Indicators. A New Tool for Assesssing National Trends. Calvert Group, Ltd., Bethesda, Maryland 2000
* Henderson, Hazel, Ikeda, Daisaku: Planetary Citizenship. Your Values, Beliefs, and Actions Can Shape a Sustainable World. Middleway Press, 2004

### Knihy v českom jazyku
* Hendersonová, Hazel: Za horizontem globalizace. Utváření udržitelné globální ekonomiky. DharmaGaia, Praha 2001

## Externé odkazy
* Oficiálna stránka 

Kategória:Ekonómovia USA
Kategória:Anglickí ekonómovia
Kategória:Futurológovia
Kategória:Globalizácia
Kategória:Osobnosti USA anglického pôvodu
Kategória:Osobnosti z Bristolu
Kategória:Úmrtia na rakovinu kože
Joseph Coates

**Joseph F. Coates** (* 1929) je americký prognostik a futurológ.

## Profil
Pôsobil ako prezident Coates and Jarrat, Inc. - think tanku a futurologickej konzultačnej a výskumnej firmy zaoberajúcej sa trendmi a kľúčovými faktormi vytvárajúcimi budúcnosť. Vedie poradenskú firmu Joseph Coates Consulting Futurist, Inc. vo Washingtone DC v USA.

## Dielo
Je autorom a spoluautorom kníh

* *Issues Management. How You Can Plan, Organize and Manage for the Future* (spoluautor) (1986)

* *What Futurist Believe* (spoluautor) (1989)

* *Future Work. Seven Critical Forces Reshaping Work and Work Force in North America* (spoluautor) (1990)

* *The Future. Trends into the Twenty-First Century* (spoluautor) (1992)

* *2025: Scenarios of US and Global Society Reshaped by Science and Technology* (spoluautor) (1997)

## Bibliografia
### Knihy
Coates, Joseph F., Jarrat, Jennifer: What Futurists Believe. World Future Society, Bethesda, Maryland 1990

Coates, Joseph, Mahaffic, John, B., Hines, Andy: 2025. Scenarios of US and Global Society Reshaped By Science and Technology. Coates and Jarratt, Inc., Oakhill Press, Greensboro 1997

### Kapitoly v knihách
Coates, Joseph F.: Technology Assessment. In: Fowles, Jib (editor): Handbook of Futures Research. Greenwood Press, Westport, Connecticut, London, England 1978

Coates, Joseph F.: Normative Forecasting. In: Glenn, Jerome C. (editor): Futures Research Methodology. Version 1.0. The Millennium Project Of American Council for the United Nations University, Washington, D.C. 1999

## Externé odkazy
* http://josephcoates.com/ 

Coates, Joseph
Coates, Joseph